**Prečo dať 2% z daní**

**Občianskemu združeniu Filológ**

**Naše OZF zviditeľňuje slovenčinu v rámci európskych (cudzích) jazykov, podporuje prekladateľstvo a tlmočníctvo a všetkých, ktorých tieto oblasti nadchýnajú.**

**Právna forma**: Občianske združenie

**IČO**: 37959549

**Sídlo**: Ružová 14, 974 11 Banská Bystrica

**Bankové spojenie**: Prima 1276678001/5600

**Adresa webovej stránky**: [www.fhv.umb.sk/ozf](http://www.fhv.umb.sk/ozf)

**Kontakt**: [zuzana.bohusova@umb.sk](mailto:zuzana.bohusova@umb.sk)

**Oblasť pôsobenia**: školstvo

**Aktivity a projekty**

Cieľom činnosti združenia je podpora vzdelanostných aktivít s dôrazom na spracovanie, využitie a popularizáciu informácií v oblastiach prekladateľstva a tlmočníctva z cudzích jazykov do slovenčiny a do cudzích jazykov i zo slovenčiny do cudzích jazykov ako aj v oblasti jazykovedy, literárnej vedy a didaktiky výučby jazykov.

**Na čo šli 2 % z dane**

V prvom rade finančne a realizačne podporujeme vedecký internetový časopis NOVÁ FILOLOGICKÁ REVUE [www.fhv.umb.sk/nfr](http://www.fhv.umb.sk/nfr) .Podľa Stanov OZF ďalšie finančné prostriedky vynakladáme na pozvanie odborníkov z domácich univerzít i z európskych štruktúr, na spoluorganizovanie prednášok a seminárov, na publikačnú a vydavateľskú činnosť – publikácie sú využiteľné ako učebnice i na vedeckú prácu, na mobility zamestnancov FHV i excelentných študentov a na ich vedecko-výskumný rast a pod.

**Prečo dať daň práve OZF**

Záleží nám hlavne na mladej generácii - na aktívnych študentoch, ktorí chcú dosiahnuť vynikajúcu kvalitu v cudzích jazykoch a reprezentovať Slovensko. Pokúšame sa obohatiť ich štúdium a umožniť spoluprácu s praxou, aby teoretické poznatky boli dostatočne vyvážené empíriou. Chceme v Banskej Bystrici podporovať tradíciu slovenskej translatológie na prospech Univerzity Mateja Bela i našich študentov z celého Slovenska i zo zahraničia.